Maũntũ marĩa ũbatiĩ kũmenya megiĩ mũrimo wa korona kana  COVID-19

What you need to know about the

CORONAVIRUS

or

COVID-19

Kĩama kĩa gũtaũra kĩrĩkanĩro gĩa Kameruni

Gichuka

Mũrimo wa korona kana COVID-19 nĩ mũrimo mwerũ. Mũrimo ũyũ wo-nekanire  rĩa mbere nthĩ ya Cĩna tarĩki 31 Mweri wa Ĩkũmi na Ĩĩrĩ, 2019. Ndariri cia mũrimo ũyũ nĩ ta cia ncooma, na nwa ũrage antũ marĩa makanyagĩrĩrua mũno nĩ u. Mũrimo ũyũ ũtambĩtue mũno kũrĩ nthĩ mĩngĩ mũno cia nthĩ ĩno. Kaumo ka mũrimo ũyũ gaticĩkene nkinya rĩu.

Mũntũ mũkũrũ

Mũntũ ũrĩ na mũrimo wa nkoro

Antũ marĩa marĩ ũgwatini

Antũ ma mĩaka yonthe nwa magwatwe nĩ mũrimo ũyũ. Antũ akũrũ na marĩa marĩ na mĩrimo ĩngĩ ta beeba, mũrimo wa cukari, mũrimo wa nkoro na gũcamũka nthakame nwa mabotwe mũno nĩ mũrimo ũyũ.

Kũgĩa mwanki mwĩrĩ na kũnoga

Gũkorora makorora matĩkuuma

Ndariri cia Korona

Ndariri cia mũrimo wa korona nĩ ta cia ncooma: Kũgĩa mwanki mwĩrĩ, gũkorora makorora matĩkuuma, gũtuurwa nkiba na kũnoga mwĩrĩ unthe. Arwaru mangĩ megucaga ũrũrũ mwĩrĩ, makabinganua manyiũrũ, magetũrũra mamira, makagĩa rwamba mĩmero kana makabarwa. Arwaru mangĩ namo gũtĩbu megucaga mwĩrĩ, wana wegua nĩarwaru. Antũ engĩ nĩmaboraga matĩkũbatara gũtiritwa nĩ ndagĩtarĩ.

Mũntũ ũgũkorora

Bũrĩa mũrimo wa korona ũtambagua

Mũrimo wa korona ũtambagua nĩ antũ marĩa arwaru mũrimo ũnu. Rĩrĩa mũntũ mũrwaru akorora kana atiiba, arutaga tũtanta na kanyua kana nyiũrũ. Rĩrĩa mũntũ ũngĩ abeeba tũtanta tũu, rĩu nĩrĩo agwatagwa nĩ mũrimo wa korona. Na rĩngĩ, mũntũ agwatagwa nĩ korona rĩrĩa abũrũria into irĩa irĩ na tũtanta tũrĩa tũrĩ na mũrimo akĩneambata metho, mũromo kana nyiũrũ.

Kwĩrigĩrĩria korona

1. Ũtĩkeambate nyiũrũ, metho kana kanyua.

 2. Thambaga njara maita mengĩ na rũncĩ na thamuni, ũkĩnegiria na gĩtambaa kĩtheru na kĩnyaru.

3.  Kũnja njara yaku ũkĩnakorora kana ũtiibe bo.

 4. Ũtĩkarĩe nyama itĩnduge na ũtĩkambatangage nyamũ irĩ mwoo.

5. Ĩkara makinywa maĩrĩ baraca na mũntũ ũrĩa ũgũkorora kana ũgũtiiba.

 6. Tigana na gũkethania na njara. Ĩgania nkeethi cia kanyua akĩ.

 7. Tiga kũthiĩ mwĩngĩni.

8. Tigana na kũthiĩ rũgendo.

9. Ĩkaraga ũkĩthikagĩrĩria mageni megiĩ mũrimo.

Ũbatiĩ kũrũtha atĩa ũgaca kũrwara?

Wegua ũrĩ na ndariri cia mũrimo:

   -Tiga kũthiĩ antũni

   -Ĩkara wenka

   -Ĩkara mũciĩ

   -Ringa thimũ 719 na ũkĩnarũmĩrĩra bũrĩa       ũkeerwa nĩ ndagĩtarĩ.

Nkinya riũ, gũtĩna ndawa ya kũboria mũrimo wa korona. Ĩndĩ athomi nwaka magũceria ndawa irĩa mbega cia kũrũa na mũrimo wa korona

Wa mũntũ nwa nkinya emenyerere na amenyerere antũ marĩa marĩ bakubĩ nawe.

Maũntũ marĩa ũbatiĩ kũmenya megiĩ mũrimo wa korona kana  COVID-19

What you need to know about the

CORONAVIRUS

or

COVID-19

The information in this booklet is taken

from the

World Health Organization (WHO)

website.

https://www.who.int/home

Special thanks to Wycliffe U.S. Bible Translators for funding the translation of this book.

Gichuka

Chuka, Tharaka Nithi County, Kenya

http://creativecommons.org/licenses/by-nc/4.0/
You may not use this work for commercial purposes. You may adapt and add to this work. You must keep the copyright and credits for authors, illustrators, etc.

Special thanks to Bible Translation & Literacy (E.A) and to Justus Mugambi for translating this book.

Adapted from original, Copyright © 2020, CABTAL. Licensed under CC BY-NC 4.0.

We acknowledge the original authors of this book, Cameroon Association for Bible Translators (CABTAL).

What you need to know about the CORONAVIRUS or COVID-19

© CABTAL, 2020